ไฟแนนเชียลไดเจสต์
DW กลับมาฮอตอีกรอบ
29 ต.ค. 2565

DW กลับมาฮอตอีกรอบ
สมาคมบริษัทหลักทรัพย์ กำหนดให้นักลงทุนที่จะซื้อใบสำคัญแสดงสิทธิอนุพันธ์ในหุ้นของ บริษัท ท่าอากาศยานไทย ออกโดยบริษัทหลักทรัพย์ บัวหลวง รุ่น D ประเภทสิทธิในการขาย (AOT01PD) ต้องวางเงินสดทั้งหมดก่อน (แคชบาลานซ์) โดยมีผลตั้งแต่วันที่ 1721 มิ.ย. 2556
AOT01PD เป็น DW ตัวแรกในรอบหลายเดือนที่ผ่านมา ที่มีการซื้อขายมากจนเข้าเกณฑ์แคชบาลานซ์ ส่วนหนึ่งเกิดจากราคาหุ้นแม่ AOT ได้รับความสนใจจากนักลงทุนและราคาหุ้นแกว่งตัวขึ้นลงแรง โดยวันที่ 14 มิ.ย. ราคาปิดที่ระดับ 153 บาท บวก 3 บาทหรือเพิ่มขึ้นจำนวน 3.38%
KSL กำไรร่วง 16%
บริษัท น้ำตาลขอนแก่น (KSL) รายงานผลการดำเนินงานงวดไตรมาส 2 สิ้นสุดวันที่ 30 เม.ย. 2556 โดยมีกำไรสุทธิ 554.83 ล้านบาท ลดลงประมาณ 16.77% จากช่วงเดียวกันปีก่อนที่มีกำไรสุทธิ 666.66 ล้านบาท และรวมผลงานในช่วง 6 เดือน มีกำไรสุทธิ 929.41 ล้านบาท ลดลง 1,082.56 ลดลง 14%
ศาลเห็นชอบแผนฟื้นฟูฉบับแก้ไข PICNI
บริษัท ปิคนิค คอร์ปอเรชั่น (PICNI) เปิดเผยว่า เมื่อวันที่ 10 มิ.ย. 2556 ศาลล้มละลายกลางได้มีคำสั่งเห็นชอบด้วยแผนที่มีการแก้ไขตามมติพิเศษของที่ประชุมเจ้าหนี้เป็นที่เรียบร้อยแล้ว
ก่อนหน้านี้ บริษัทได้ยื่นคำร้องข้อเสนอขอแก้ไขแผน ฉบับลงวันที่ 6 มี.ค. 2556 ต่อเจ้าพนักงานพิทักษ์ทรัพย์ เพื่อให้ที่ประชุมเจ้าหนี้พิจารณาและลงมติว่าจะยอมรับข้อเสนอขอแก้ไขแผนดังกล่าว ผลปรากฏว่าที่ประชุมเจ้าหนี้ได้ลงมติยอมรับข้อเสนอขอแก้ไขแผนของผู้บริหารแผนเป็นที่เรียบร้อย CEI พุ่ง 527%
บริษัท คอมพาสส์ อีสต์ อินดัสตรี้ (ประเทศไทย) หรือ CEI เปิดผลประกอบการ เฉพาะกิจการงวดไตรมาส 3 สิ้นสุดวันที่ 30 เม.ย. 2556 มีกำไรสุทธิ 24 ล้านบาท เพิ่มขึ้น 527% เทียบกับที่มีกำไรสุทธิเพียง 0.46 ล้านบาท และรวมงวด 9 เดือนมีกำไรสุทธิ 33.59 ล้านบาท เทียบกับกำไรสุทธิ 4.56 ล้านบาท ในระยะเดียวกันปีก่อน เติบโตถึง 636% เนื่องจากรายได้รวมเพิ่มขึ้น 16.22 ล้านบาท คิดเป็น 22.44% เกิดจากบริษัทได้โอนกลับรายการประมาณการหนี้สินที่อาจจะเกิดขึ้น 21.29 ล้านบาท ขณะที่ยอดขายสุทธิลดลง 9.23 ล้านบาท คิดเป็น 20.65% ก็ตาม